एशियाई फुटबॉल संघ
एशियाई फुटबॉल संघ (एएफसी), एशिया और ऑस्ट्रेलिया में फुटबॉल एसोसिएशन का शासी निकाय है। इसके 47 सदस्य देश है, जिनमें से ज्यादातर एशियाई और ऑस्ट्रेलियाई महाद्वीप पर स्थित है, हालांकि इसमें यूरोप और एशिया दोनो क्षेत्र के अंतरमहाद्वीपीय देश – अज़रबाइजान, जॉर्जिया, कज़ाख़िस्तान, रूस, और तुर्की – शामिल नहीं है, इसके बजाय ये यूईएफए के सदस्य है। तीन अन्य देश – साइप्रस, आर्मीनिया और इज़राइल – जो भौगोलिक स्थिती के अनुसार एशिया के पश्चिमी किनारे पर हैं, पर ये यूईएफए के सदस्य हैं। दूसरी ओर, पूर्व में ओएफसी से जुड़े ऑस्ट्रेलिया, 2006 में एशियाई फुटबॉल संघ से जुड़ गया, और औशेयनियन के पास स्थित गुआम द्वीप, संयुक्त राज्य का एक क्षेत्र, भी एएफसी का सदस्य बन गया, इसके साथ ही संयुक्त राज्य के दो राष्ट्रमंडल देशों मे से एक उत्तरी मारियाना द्वीप, भी इसका सदस्य है। हॉन्ग कॉन्ग और मकाउ जोकि, हालांकि स्वतंत्र देश (दोनों चीन के विशेष प्रशासनिक क्षेत्र कहलाते है।) नहीं है, फिर भी एएफसी के सदस्य हैं। फीफा के छह महाद्वीपीय संघ मे से एक, एएफसी का गठन आधिकारिक तौर पर 8 मई 1954 को मनीला, फ़िलीपीन्स में दूसरे एशियाई खेलों के मौके पर हुआ था। इसका मुख्यालय कुआलालम्पुर, मलेशिया में स्थित है। इसके वर्तमान अध्यक्ष बहरीन के शेख सलमान बिन इब्राहिम अल खलीफा है।